Tešan Podrugović
<s>Tešan Podrugović (1783-1815) je crnogorski narodni pesnik i jedan od najistaknutijih predstavnika crnogorske usmene književnosti.</s>

<s>Biografija 
Tešan je rođen u selu Gornji Kazanci, na teritoriji današnje crnogorske opštine Nikšić - Stara Hercegovina.</s><s>Po ocu se prezivao Gavrilović, ali je zbog visine prozvan Podrugović, jer je bio visok kao jedan čovek i pola drugog čoveka.</s>

<s>Po zanimanju bio je kiridžija.</s><s>Posle ubistva Turčina, koji hteo da napastvuje njegovu sestru, odmeće se u hajduke.</s><s>U toku Prvog srpskog ustanka odlazi u Srbiju, pa u Srem nakon sloma ustanka, gde će se upoznati sa Vukom Karadžićem.</s><s>Iz Srema opet se vraća privremeno u Srbiju, pa odlazi u Bosnu, gde četuje protiv Turaka.</s><s>U okolini Srebrenice Turci su ga uhvatili i na smrt isprebijali.</s>

<s>Književno delo 
Tešan Podrugović bio je jedan glavih pevača Vuka Karadžića i jedan od njemu najomiljenijih.</s>

<s>Karadžić je od Podrugovića zapisao 24 usmene narodne pesme:</s>

<s>Starina Novak i knez Bogosav
 Novak i Radivoje prodaju Grujicu
 Ženidba Iva Golotrba
 Hajka Atlagića i Jovan bećar
 Ženidba Stojana Jankovića
 Ženidba Ivana Rišnjanina
 Senjanin Tadija
 Rišnjanin hadžija i Limun trgovac
 Pop Crnogorac i Vuk Koprivica
 Car Lazar i carica Milica
 Nahod Simeun
 Ženidba Dušanova
 Marko Kraljević i Ljutica Bogdan
 Marko Kraljević i Vuča dženeral
 Ženidba Marka Kraljevića
 Marko Kraljević poznaje očinu sablju
 Marko Kraljević i Filip Madžarin
 Marko Kraljević i Musa Kesedžija
 Marko Kraljević i Đemo Brđanin
 Marko Kraljević i kći kralja arapskoga
 Marko Kraljević i Arapin
 Ženidba Đurđa Smederevca
 Ženidba Popović Stojana
 Ženidba Todora Jakšića</s>

<s>Tešan je svim pesmama dao lični pečat.</s><s>On je pevač koji je najviše opevao lik Marka Kraljevića u usmenoj jugoslovenskoj epici.</s>

<s>Literatura</s>

<s>Adnan Čirgić, Ko je autor pjesme Grujica i paša sa Zagorja, Matica crnogorska br.50, Cetinje - Podgorica, 2012 
 Novak Kilibarda, Studije i ogledi o crnogorskoj usmenoj književnost, Institut za crnogorski jezik i književnost, Podgorica 2012</s>

<s>Crnogorci
Crnogorski pjevači</s>

